Bu atamaning boshqa maʼnolari ham mavjud. Qarang: Aviasozlar (maʼnolari).

**Aviasozlar 6-tor koʻchasi** — Toshkent shahrining sharqiy qismidagi Yashnobod tumani Aviasozlar mavzesi hududida joylashgan. Koʻchaning umumiy uzunligi qariyb 820 metrni tashkil qiladi. Bu ikki tomonlama harakat va ikkita qatnov qismiga ega boʻlgan asfaltlangan yoʻl boʻlib, uning oʻrta qismi yashil zona bilan ajratilgan va u joyda daraxtlar ekilgan.

Tarixi
------

Koʻcha sovet davrida Lisunov mavzesi (hozirgi Aviasozlar mavzesi) qurilishi natijasida qurilgan va unga avval „Bulvarnaya" nomi berilgan, keyinchalik melioratsiya va tuproq fizikasi sohalarida atoqli tuproqshunos olim va professor Pavel Aleksandrovich Sadimenko sharafiga „Pavel Sadimenko koʻchasi" deb nomlangan. 2013-yil yanvar oyida koʻcha nomi oʻzgartirilib „Aviasozlar 6-tor koʻchasi" deb qayta nomlandi.

Kesishgan koʻchalar
-------------------

Koʻcha Qorasuv koʻchasidan boshlanib, Birlashgan 2-tor ko‘chasi bilan kesishgan joyda tugaydi. Aviasozlar 2-tor koʻchasi va boshqa kichik koʻchalar bilan kesishadi. Koʻcha Parkent koʻchasiga parallel ravishda oʻtadi. Bu ikki tomonlama harakat va ikkita qatnov qismiga ega boʻlgan asfaltlangan yoʻl boʻlib, uning oʻrta qismi yashil zona bilan ajratilgan va u joyda daraxtlar ekilgan.

Binolar
-------

Koʻcha Navroʻzobod va Yashnobod mahallalarini (sobiq Hamza mahallasi) oʻzaro ajratib turadi. Koʻcha boʻylab Jamoat ahamiyatiga ega boʻlgan binolar mavjud boʻlib, bular :Yashnobod tumani bolalar-oʻsmirlar sport maktabi, Toshkent shahar 2-son yuqumli kasalliklar klinik shifoxonasi, Poliklinika, „Yulduzcha" nomli 405-son bolalar bogʻchasi, shuningdek, asosan 5-qavatli boʻlgan aholi turar-joy binolari joylashgan.

Transport
---------

Koʻchaga yaqin masofada joylashgan Ohangaron metro bekati
Koʻcha boʻylab jamoat transporti harakatlanmaydi. Eng yaqin joylashgan metro bu yerusti halqa yoʻlining Ohangaron metro bekati boʻlib, u koʻchaning oʻrta qismida joylashgan poliklinikadan 300 metr masofada joylashgan. Koʻchaning Qorasuv koʻchasi bilan kesishgan qismida avtobus bekati joylashgan. Aeroport koʻchadan taxminan 10 km masofada, Toshkent Shimoliy temir yoʻl vokzali esa 8 km masofada joylashgan.

Galereya
--------

Koʻcha suratlari, 2023-yil* Navroʻzobod va Yashnobod mahallalari arkasiNavroʻzobod va Yashnobod mahallalari arkasi
* Qorasuv koʻchasidan kirishQorasuv koʻchasidan kirish
* Yashnobod mahallasi arkasiYashnobod mahallasi arkasi
* Koʻchaning poliklinika yonidan oʻtgan qismiKoʻchaning poliklinika yonidan oʻtgan qismi
* Koʻchaning bogʻcha yonidan oʻtgan qismiKoʻchaning bogʻcha yonidan oʻtgan qismi
* Toshkent shahar 2-son yuqumli kasalliklar klinik shifoxonasiToshkent shahar 2-son yuqumli kasalliklar klinik shifoxonasi
* Koʻchadagi koʻp qavatli turar-joy binosiKoʻchadagi koʻp qavatli turar-joy binosi
* Koʻchaning 47A uy manzilida qurilgan koʻp qavatli turar-joy binosiKoʻchaning 47A uy manzilida qurilgan koʻp qavatli turar-joy binosi
* „Yulduzcha" nomli 405-son bolalar bogʻchasi„Yulduzcha" nomli 405-son bolalar bogʻchasi

Yana qarang
-----------

* Toshkent koʻchalari roʻyxati

Manbalar
--------

1. ↑  „6-й проезд Авиасозлар" (ru). *geodzen.com*. Qaraldi: 19 iyul.
2. ↑  „Indeks" (ru) (100007). *gazeta.uz* (11-yanvar 2013-yil). Qaraldi: 19 iyul.
3. ↑  „В Ташкенте изменены названия ряда улиц и махаллей" (ru) (134). *gazeta.uz* (11-yanvar 2013-yil). Qaraldi: 19 iyul.
4. ↑  „В Ташкенте изменены названия 237 улиц и махаллей (список)" (ru) (134). *mg.uz* (14-yanvar 2013-yil). Qaraldi: 19 iyul.
5. ↑  „Переименование названий улиц в Ташкенте, Узбекистан" (ru). *gp.uz*. Qaraldi: 19 iyul.